Jméni xi kotʼaya nga batiojtín je testigole Jeobá\nNichxin kjoatse, kʼianga tsakatío kjoajtínle je chjotale Cristo, kisení, tsakʼétsʼoaní, tsakʼéxkianí kʼoa kiskotʼayajtínní je Énle Niná, alikui tokjaʼaíngá kisʼin (1 Corintios 14:26). Kʼiatsa kʼuín je kjoajtín xi satíonajin jchaní nga kʼoati nʼiaijin.\nJe én xi sakóya yaa Biblia yʼangini kʼoa nʼio basenkaoná. Kʼianga biyojtínjin nga xoto kʼoa tsa taingo jngo kjoanokjoaya xi ya Biblia yʼangini faʼa. Kjoanokjoaya jebi basen ora sʼejna kʼoa kui bakóyaná nga je Biblia koaan koasenkaoná nichxin xi tiyoaa ndʼaibi. Kʼoa fasjaijinñá Biblianá je testo xi bʼaxki̱. Xijema, kʼiaa sʼejna je kjoajtín Nga chotʼaya Xo̱n xi Bájinkonná xi toxá kʼoasʼin sʼendani, kʼoa jngo ora chotʼaya. Je kjoaʼmiya xi chotʼayajin kui tsoyaná josʼin si̱chjén kjoafaʼaitsjen xi faʼaitʼa Biblia. Ngatsʼi xi bichó ma mjénngʼa ntsja kʼiatsa mele kuinchja̱. Kʼoa tikui rebista kotʼayani ngatsʼi jtín xi tsʼe testigole Jeobá jngo tjíjtsa Sonʼnde, xi tsʼato jngo siento kao te jmi mani.\nBasenkaoná nga ngisa nda kʼuínyaa Énle Niná. Ngi jngo kjoajtín xi jan tíkjao sʼejnanajin nga toxkia nichxin kʼoa Tʼatsʼe chjotale Cristo kao Xále Niná ʼmi. Kui yʼangini je Xo̱n xi tjítʼa jme xi chotʼayá ya kjoajtín xi xki̱ sá bitjo. Kui títjon fitsʼiani je “Én xi nʼio chjíle xi nya Biblia” kʼoa basenkaoná nga ngisa nda ʼyaa jmeni xi tso je kapítulole Biblia jña maxkia nga xki̱ xomana. Xijema, kui fitsʼia “Nda koakoyaa Énle Niná”, faʼachoya xíngiaa kʼoa kui bakóya josʼin kʼuínyalee Énle Niná je chjota. Je xi bándiaa kjoajtín jebi kotsenle josʼin nchja̱yajin je xi faʼa kʼoa tsjoále kjoafaʼaitsjen xi koasenkao nga ngisa nda kuinchja̱ kʼoa nga ngisa nda kʼoexkia (1 Timoteo 4:13). Xi fetʼani, “Jonʼia xi chjotale Cristo maa” kui sakóya josʼin si̱chjén kjoafaʼaitsjen xi faʼaitʼa je Biblia nga nyaon nyaon. Kʼoa je kjoajtín jebi, ngisaa nda majinná jmeni xi bakóya je Biblia nga̱ kjoachjonangi satío.\nKʼianga kʼuín kjoajtín jebi tokʼoajin koa̱nli jokji nda koa̱njinli Biblia (Isaías 54:13).\nJméni xi kuinóʼyalai kʼiatsa kʼuín kjoajtín xi satíonajin.\nJñánile kjoajtín xi kabʼaxki̱ xi meli kʼuín.\nTongini chótʼayajin kʼai jmeni xi kjoaʼa ya kjoajtín xi satíonajin. Tikjaʼaitsjain josʼin koasenkaoli jmeni xi tso Biblia josʼin tinijchái yaoli.\nJméni xi ma kʼianga biyojtínjin\nKataʼyai jochon ya Ndʼia jña biyojtínjin kʼoa jme xi nʼiaijin.\nJósʼin tjíojtín je jtín xi tsʼe testigole Jeobá\nKataʼyai josʼin ʼmiyale Biblia je testigole Jeobá.\nTikasénlai tsa ʼyani Tikasénlai tsa ʼyani Jméni xi chotʼayaijin nga biyojtínjin